Guillermo Arriaga a zo ur senarier anavezet mat, skrivet en deus istorioù : 21 grams, Babel, Amores perros (filmoù Iñárritu kea!), The Three Burials of Melquiades Estrada…  Ur mailh war ar filmoù choral (aha! Mankout a ra traoù e geriaoueg ar chleweled!) neuze, ha setu ur film sevenet gantañ (skrivet gantañ ivez).  Kregiñ a ra ar film gant buhez Sylvia (Charlize Theron) plach tro 30 vloaz kollet mik en he buhez.  Istorioù all a zo ivez hag er penn-kentañ, neo ket anat ober al liamm etrezo, abalamour e seblant an holl tremen bremañ. Tamm-ha-tamm e vez komprenet piv a zo piv, penaos eo liammet an dudenn-mañ gant hounnezh hag all.  An istor neo ket dreistordinal, un drama klasel awalch eo en ur stumm, met an doare da zizoloiñ pep tra tamm-ha-tamm hag ar chasting a-feson a uhela an afer. Buan awalch em eus divinet petra oa an darvoud, ar sekred o virout an holl da vevañ en un doare  plaen. Neo ket gwall chrevus, tremen a ra an traoù, skeudennoù brav hag ur fin frammet brav ha frommus. Plijus!